Abril – 2013 – Assemblea de Barri de Sants - ABS
Per un barri lliure i autogestionat: 20 d’abril – 12:30h Cercavila, vermut i dinar gratuit
abs 18 d'Abril de 2013 0 Comments
Us convoquem aquest dissabte 20 d’abril, a les 12:30h al carrer de Sants amb Rambla Badal, a participar d’una cercavila reivindicativa per reivindicar un barri lliure i autogestionat, que finalitzarà amb un vermut i un dinar gratuiït contra les amenaces de precinte que diferents espais okupats, socials i crítics de Sants, i també de Barcelona, estan rebent per part del Districte i l’Ajuntament. #20ARecuperemElCarrer
PER UN BARRI LLIURE I AUTOGESTIONAT
Últimament estem veien com s’està incrementant, per part del districte de Sants-Montjuïc, les amenaces, pressions i intents de control cap a tot allò que no entra en els seus esquemes de mercantilització. En aquest barri al llarg dels anys i amb molts esforços hem aconseguit construir una extensa xarxa d’alternatives tant polítiques com culturals i lúdiques.
Prenent com a excusa les ordenances municipals, estant intentant posar sota el seu jou tots aquells espais i col·lectius que no volem entrar en el joc de la legalitat. Per una part ens trobem com qualsevol activitat al carrer s’intenta prohibir o reprimir, mitjançant multes o amb la força a través de la Guàrdia Urbana. Una escalada més en l’intent privatitzar l’espai públic i controlar totes les relacions i activitats fetes pels veïns. És la mostra de que la llei del civisme el que realment pretent és que l’espai públic deixi de ser-ho per passar a ser un valor més que hem d’obtenir pagant i posant-nos sota el seu control.
D’altra banda els atacs rebuts per diferents espais del barri als quals se’ls hi vol prohibir que segueixin fent les activitats que duent a terme des de fa anys, justificant-se amb la falta de llicencies per part d’aquests. Els ateneus, casals, centres socials i demes espais del barri no pretenem tenir llicencies ni entrar en la legalització de les nostres activitats. Encara que es volgués les normatives municipals estan pensades per crear espais mercantilitzats i treure beneficis, tant l’ajuntament com qui gestioni aquests espais. Els nostres centres i locals són una eina del veïnat per poder realitzar totes aquelles activitats que per culpar d’aquesta mercantilització és impossible fer en altres llocs. A més tota la xarxa d’espais autogestionats i antagonistes al sistema del barri, és l’herència de molts anys de lluita per poder tenir-los. Per això sabem que no és només un intent de posar-nos sota el jou de les seves lleis sinó, també d’acabar amb els espais crítics que s’oposen al seu model de ciutat aparador.
Seguirem omplint els nostres espais de vida, intentin el que intentin, ens amenacin amb el que ens amenacin. Doncs si no podem fer activitats, és com no poder tenir locals. Els defensarem fins el final.
Seguirem reclamant el carrer com a nostres, doncs no reconeixem cap llei que ens limiti fer ús del nostre propi barri. L’ajuntament i el districte només volen els carrers mors i a la venda del millor postor, nosaltres els omplirem de vida!
Ni permisos ni llicències!
Ni precintades ni callades!
ABS – Assemblea del Barri de Sants
@assembleasants
Notícia Cercavila ABS via La Directa: http://www.setmanaridirecta.info/noticia/lassemblea-barri-sants-respon-les-amenaces-precinte-municipal-amb-una-jornada-reivindicativa